
AVIZ

asupra propunerii legislative privind accesul la documentele fostului Departament al Securităţii Statului

Cu adresa nr. 384 din 23 februarie 1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind accesul la documentele fostului Departament al Securităţii Statului.
In urma examinării, în şedinţa din data de 18 martie 1998, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

- în anul 1997, la Senat au fost înaintate trei propuneri legislative ce tratează aceeaşi problematică, care au fost unificate într-un singur înscris pe ordinea de zi a Senatului, dezbaterea lui fiind însă amânată. În acest context iniţierea unei noi propunerii legislative distincte nu se justifică, ea putându-se constitui ca amendament la proiectul de Lege aflat deja în dezbaterea Senatului.

